Foametea din Kazahstan din 1919–1922, cunoscută, de asemenea, ca Foametea din Turkestan din 1919–1922, a fost o perioadă de secetă și de foamete care a avut loc în RASS Kirghiză (actualul Kazahstan) și RASS Turkestan ca urmare a politicii comunismului de război, în care au murit între 400.000 și 750.000 de țărani. Acest eveniment a făcut parte din Marea Foamete din Uniunea Sovietică din anii 1921–1922 care a afectat mai multe părți ale URSS și a provocat moartea a aproape 5.000.000 de oameni în total.